Maksim Tsygalko

Maksim Tsygalko (russisk: Максим Цыгалко, belarusisk: Максім Цыгалка, Maksim Tsyhalka; født 27. mai 1983, død 25. desember 2020) var en belarusisk fotballspiller som spilte spiss. Han la opp i 2010 på grunn av vedvarende skadeproblemer. Tvillingbroren Jurij var også aktiv profesjonell og spilte keeper sammen med Maksim i Dinamo Minsk.

 Karriere 
Hans profesjonelle fotballkarriere begynte hos ungdomslaget til Dinamo Minsk, Dinamo–Yuni Minsk i 2000. Året etter ble han flyttet opp til A–laget, hvor han ble frem til 2006. Her scoret han 24 mål på 53 kamper, og i sin beste sesong ble det elleve mål på 18 kamper. Det ryktes at trøbbel mellom Tsygalko og treneren i Dynamo Minsk var grunnen til at han ikke fikk mer spilletid. Han spilte mellom 2002 og 2004 elleve landskamper for det belarusiske U21-landslaget og scoret tre mål. For A–landslaget fikk han i 2003 to kamper og ett mål. Med Dinamo Minsk vant han Vysshaya Liga i 2004 i tillegg til Cupen året før. I tillegg spilte han også UEFA Intertoto Cup for Dinamo. I 2006 gikk han til en ny belarusisk klubb, Naftan Novopolotsk. Her ble det 24 kamper, med tre mål. Deretter reiste han til Kasakhstan, og klubben Kaisar Kyzylorda, før turen gikk videre til Banants Yerevan i Armenia. Deretter gikk han til FC Savit Mogilev, hvor han scoret to mål på åtte kamper. I 2009 gikk Savit Mogilev konkurs, og klubben ble oppløst. Dette, i tillegg til store skadeproblemer, førte til at Tsygalko la opp i 2010.

 Popkulturelt 
Selv om han spilte på høyeste nivå i belarusisk liga og har landskamper for Belarus, er det likevel som Maxim Tsigalko i managerspillet «Championship Manager 2001/2002» han har fått mest oppmerksomhet.. Han er regnet som en av de store målscorerne på spillet, og har blant annet scoret 1000 mål på 1114 kamper.Heltane frå CM - Maxim Tsigalko  - Fotballstova

 Meritter 
Med Dinamo Minsk:

 Belarusiske Cupen: 2003
 Belarusisk vysshaya liga: 2004

 Referanser 

 Eksterne lenker 

 http://www.national-football-teams.com/v2/player.php?id=673
 http://www.national-football-teams.com/v2/club.php?id=199&year_rythm=2002%3A%3A2

Kategori:Belarusiske fotballspillere
Kategori:Fotballspillere for FK Dinamo Minsk
Kategori:Personer fra Minsk